Source: https://www.zakonypreludi.sk/zz/1982-75
Timestamp: 2019-12-09 02:05:04+00:00

Document:
75/1982 Zb. Nariadenie vlády Československej socialistickej republiky o osobitnej dodatkovej dovolenke pracovník... | Aktuálne znenie
Nariadenie vlády č. 75/1982 Zb.Nariadenie vlády Československej socialistickej republiky o osobitnej dodatkovej dovolenke pracovníkov pracujúcich v podzemí hlbinných uhoľných a lignitových baní
Platnosť od 30.06.1982 do31.03.2002
Účinnosť od 01.07.1982 do31.03.2002
Aktuálne znenie 01.07.1982 - 31.03.2002
z 24. júna 1982
o osobitnej dodatkovej dovolenke pracovníkov pracujúcich v podzemí hlbinných uhoľných a lignitových baní
Vláda Československej socialistickej republiky po dohode s Ústrednou radou odborov nariaďuje podľa § 105 ods. 3 Zákonníka práce č. 65/1965 Zb. v znení zákona č. 72/1982 Zb.:
Pracovníci so stálym pracoviskom pod zemou hlbinných uhoľných baní vykonávajúci zamestnanie vymedzené v predpisoch o dôchodkovom zabezpečení,1) ktorí odpracujú smeny vopred určené ťažobným režimom na sobotu,2) majú za každú takto odpracovanú sobotu nárok na osobitnú dodatkovú dovolenku v rozsahu jedného dňa.
(1) Osobitná dodatková dovolenka patrí pracovníkom uvedeným v § 1, ktorí odpracujú celú smenu, ktorej začiatok pripadá na sobotu vopred určenú ťažobným režimom (ďalej len „smena“).
(2) Na účely osobitnej dodatkovej dovolenky sa ako výkon práce neposudzujú časy uvedené v § 64 ods. 1 a 2 nariadenia vlády Československej socialistickej republiky č. 54/1975 Zb., ktorým sa vykonáva Zákonník práce. Ak pracovník neodpracuje celú smenu z dôvodu pracovného úrazu, za ktorý zodpovedá organizácia alebo z dôvodu náhleho ochorenia v priebehu smeny vyžadujúceho poskytnutie lekárskeho vyšetrenia alebo ošetrenia, posudzuje sa táto smena na účely osobitnej dodatkovej dovolenky ako odpracovaná.
(1) Zameškanie smeny alebo jej časti, keď organizácia po dohode so závodným výborom základnej organizácie Revolučného odborového hnutia neospravedlní neprítomnosť pracovníka v práci, sa posudzuje ako neospravedlnená neprítomnosť v práci.3)
(2) Nárok na osobitnú dodatkovú dovolenku nevznikne, ak pracovník neospravedlnene zamešká inú smenu v kalendárnom mesiaci, v ktorom sa vopred určila ťažobným režimom smena na sobotu.
Pri určovaní nástupu dovolenky môže organizácia s predchádzajúcim súhlasom závodného výboru základnej organizácie Revolučného odborového hnutia umožniť čerpanie osobitnej dodatkovej dovolenky pripadajúcej na kalendárny rok spravidla vcelku až do konca nasledujúceho kalendárneho roka, ak nemôže z vážnych dôvodov určiť jej nástup tak, aby táto dovolenka skončila najneskôr do 30. apríla nasledujúceho roka.
(1) Osobitná dodatková dovolenka patrí pracovníkovi pri splnení podmienok uvedených v § 2 ods. 1, aj keď má nárok na dodatkovú dovolenku podľa § 105 ods. 1 Zákonníka práce.
(2) Za osobitnú dodatkovú dovolenku nemožno poskytnúť náhradu mzdy; táto dovolenka sa musí vždy čerpať, a to prednostne.
Pokiaľ sa v tomto nariadení neustanovuje inak, platia o osobitnej dodatkovej dovolenke všeobecné ustanovenia o dovolenke na zotavenie.
Toto nariadenie nadobúda účinnosť 1. júlom 1982.
1) Časť I prílohy nariadenia vlády Československej socialistickej republiky č. 74/1982 Zb. o niektorých úpravách v nemocenskom poistení a dôchodkovom zabezpečení pracujúcich v baníctve.
2) Smenami určenými ťažobným režimom na sobotu v hlbinných uhoľných a lignitových baniach sa rozumejú smeny vopred takto určené na nasledujúci kalendárny rok a schválené generálnym riaditeľom koncernu po dohode s príslušným odborovým orgánom.
3) § 16 nariadenia vlády Československej socialistickej republiky č. 54/1975 Zb.

References: § 105
 § 1
 § 64
 § 2
 § 105
 § 16